CELEX: 62013CN0658
Language: da
Date: 2013-12-12 00:00:00
Title: Sag C-658/13: Anmodning om præjudiciel afgørelse indgivet af Landgericht Hannover (Tskland) den 12. december 2013 — Wilhelm Spitzner og Maria-Luise Spitzner mod TUIfly GmbH

22.3.2014   
            
            
               DA
            
            
               Den Europæiske Unions Tidende
            
            
               C 85/12
            
         Anmodning om præjudiciel afgørelse indgivet af Landgericht Hannover (Tskland) den 12. december 2013 — Wilhelm Spitzner og Maria-Luise Spitzner mod TUIfly GmbH
   (Sag C-658/13)
   2014/C 85/20
   Processprog: tysk
   
      Den forelæggende ret
   
   Landgericht Hannover
   
      Parter i hovedsagen
   
   
      Sagsøgere: Wilhelm Spitzner og Maria-Luise Spitzner
   
      Sagsøgt: TUIfly GmbH
   
      Præjudicielle spørgsmål
   
   
               1)
            
            
               Skal artikel 5, stk. 3, i Europa-Parlamentets og Rådets forordning (EF) nr. 261/2004 af 11. februar 2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (1) fortolkes således, at en usædvanlig omstændighed, der forårsager, at en flyafgang bliver forsinket, også udgør en usædvanlig omstændighed i bestemmelsens forstand for en yderligere, efterfølgende flyafgang, når det udelukkende er på grund af luftfartsselskabets organisation af driften, at den forsinkelse, den usædvanlige omstændighed har forårsaget, påvirker den senere flyafgang?
            
         
               2)
            
            
               Skal artikel 5, stk. 3, i forordning (EF) nr. 261/2004 fortolkes således, at begrebet »undgåelighed« ikke refererer til de usædvanlige omstændigheder som sådanne, men til den deraf forårsagede forsinkelse eller aflysning af flyafgangen?
            
         
               3)
            
            
               Skal artikel 5, stk. 3, i forordning (EF) nr. 261/2004 fortolkes således, at det med rimelighed kan kræves af et luftfartsselskab, der udfører sine flyvninger i et såkaldt cyklussystem, at det indkalkulerer en minimumstidsmargin mellem flyvningerne, hvis omfang svarer til de tidsfrister, der er fastsat i artikel 6, stk. 1, litra a) — c), i forordning (EF) nr. 261/2004?
            
         
               4)
            
            
               Skal artikel 5, stk. 3, i forordning (EF) nr. 261/2004 fortolkes således, at det med rimelighed kan kræves af et luftfartsselskab, der udfører sine flyvninger i et såkaldt cyklussystem, at det ikke eller først senere befordrer de passagerer, hvis flyafgang allerede er forsinket betydeligt på grund af en usædvanlig begivenhed, for at undgå en forsinkelse af efterfølgende flyvninger?
            
         
      (1)  EUT L 46, s. 1.